
Zmluva o nájme pozemku na poľnohospodárske účely pri prevádzkovaní podniku   č. .............
uzavretá podľa ust. § 7 zák. č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, na základe Uznesenia Mestského zastupiteľstva mesta Nové Zámky č. 336/260325 zo dňa 26.03.2025 medzi zmluvnými stranami:

Prenajímateľ: 	Mesto Nové Zámky
 	Sídlo: Hlavné námestie č. 10, 940 02 Nové Zámky
Zastúpené: PhDr. Mgr. art. Otokar Klein, ArtD. primátor mesta
IČO: 00 309 150
DIČ: 2021060756
                                  	Bankové spojenie: VÚB Nové Zámky, BIC: SUBASKBX
IBAN: SK25 0200 0000 0001 7482 0172                                	
				(ďalej len „prenajímateľ“)

Nájomca:		...........
.......................
......................................	
(ďalej len „nájomca“)

                 
I.
Predmet a účel nájmu

1. Zmluvné strany sa dohodli, že predmetom nájmu podľa tejto zmluvy sú pozemky nachádzajúce sa v okrese Nové Zámky, obec Nové Zámky, kat. úz. Nové Zámky vo vlastníctve prenajímateľa ako aj spoluvlastnícke podiely na pozemkoch určené v tomto bode tohto článku (ďalej v zmluve len „predmet nájmu“).

	Parc. č. 
	LV
	Spoluvlastnícky podiel
	výmera pripadajúca na spoluvlastnícky podiel 
m 2

	Reg. KN
	Druh pozemku

	[bookmark: _Hlk228778297]2381
	12161
	1/1
	50
	E
	Orná pôda

	2499
	12161
	1/1
	935
	E
	Orná pôda

	2500
	12161
	1/1
	432
	E
	Trvalý trávny porast

	2501
	12161
	1/1
	2363
	E
	Orná pôda

	3583/1
	12161
	1/1
	44253

	E
	Orná pôda

	3584
	12161
	1/1
	4262
	E
	Orná pôda

	3645
	12161
	1/1
	127512
	E
	Orná pôda

	3646
	12161
	1/1
	13671
	E
	Orná pôda

	3647
	12161
	1/1
	4776
	E
	Orná pôda

	3648
	12161
	1/1
	115107
	E
	Trvalý trávny porast

	3649/1
	12161
	1/1
	298709
	E
	Orná pôda

	3650
	12161
	1/1
	16487
	E
	Orná pôda

	3734/1
	12161
	1/1
	9778
	E
	Orná pôda

	[bookmark: _Hlk228777832]3743/9
	12161
	1/1
	7327
	E
	Orná pôda

	4058
	12161
	1/1
	3744
	E
	Ostatná plocha

	4059
	12161
	1/1
	500157
	E
	Orná pôda

	4060
	12161
	1/1
	168997
	E
	Orná pôda

	4061
	12161
	1/1
	2744
	E
	Orná pôda

	4062
	12161
	1/1
	6161
	E
	Orná pôda

	4063
	12161
	1/1
	472121
	E
	Orná pôda

	4066
	12161
	1/1
	5046
	E
	Orná pôda

	4146/6
	12161
	1/1
	4411
	E
	Ostatná plocha

	4254/6
	12161
	1/1
	8241
	E
	Orná pôda

	4343
	12161
	1/1
	40984
	E
	Orná pôda

	4387/1
	12161
	1/1
	1539

	E
	Orná pôda

	4388/3
	12161
	1/1
	6301
	E
	Orná pôda

	4568/2
	12161
	1/1
	2601
	E
	Orná pôda

	4569/2
	12161
	1/1
	5071
	E
	Orná pôda

	4626
	12161
	1/1
	3579
	E
	Trvalý trávny porast

	4627
	12161
	1/1
	12002
	E
	Orná pôda

	4782/1
	12161
	1/1
	8467
	E
	Orná pôda

	4783/1
	12161
	1/1
	19879
	E
	Trvalý trávny porast

	4784/1
	12161
	1/1
	12760
	E
	Orná pôda

	4913/3
	12161
	1/1
	7391
	E
	Orná pôda

	5532
	12161
	1/1
	143449
	E
	Orná pôda

	5534
	12161
	1/1
	136655
	E
	Orná pôda

	5535
	12161
	1/1
	119657
	E
	Orná pôda

	5536
	12161
	1/1
	5208
	E
	Trvalý trávny porast

	3573
	6501
	72/288
	         2372

	E
	Orná pôda

	4078/21
	5690
	960/15710
	3428,62
	E
	Orná pôda

	4390/2
	11833
	24/30
	9047,20
	E
	Orná pôda

	4467/4
	12440
	3/9
	6216,67
	E
	Orná pôda

	4467/8
	11846
	1/3
	644,33

	E
	Orná pôda

	4496/2
	8001
	8/16
	5462,50
	E
	Orná pôda

	4835
	11906
	2/4
	1899
	E
	Orná pôda

	4836
	11906
	2/4
	6148,50
	E
	Orná pôda



2. Celková výmera predmetu nájmu predstavuje 2 378 045,82 m2.
3. [bookmark: _Hlk228369443]Predmet nájmu je poľnohospodárska pôda v zmysle § 2 písm. b) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov. Nájomca berie na vedomie, že na časti pozemkov parc. č. 3573, č. 3583/1, č. 3734/1, č. 4467/8, č. 4387/1 sa nachádzajú poľné cesty a náletové dreviny.  Nájomca vyhlasuje, že mu je známy právny a faktický stav predmetu nájmu ku dňu uzavretia tejto zmluvy, vrátane prístupových pomerov, existencie účelových poľných ciest, náletových drevín a prípadných obmedzení vyplývajúcich z druhu pozemku, spoluvlastníckeho režimu alebo faktického stavu pozemkov.
4. Prenajímateľ prenecháva nájomcovi predmet nájmu za odplatu (tvoriaceho ročné nájomné určené v článku IV. tejto zmluvy), aby ho dočasne užíval a bral z neho úžitky. Nájomca preberá predmet nájmu do užívania na poľnohospodárske účely v súvislosti so svojou podnikateľskou činnosťou. 

II.
Povinnosti nájomcu
1. Nájomca je povinný predmet nájmu užívať riadnym spôsobom na poľnohospodárske účely, a to primerane druhu pozemku a v súlade s osobitnými predpismi, a zachovať jeho úrodnosť a udržiavať ho v riadnom užívateľskom stave. Všetky náklady spojené s týmto užívaním znáša nájomca. 
2. V častiach predmetu nájmu, kde sa nachádzajú účelové poľné cesty, je nájomca oprávnený tieto užívať len za účelom dopravy alebo prepravy. Nájomca je povinný strpieť ich verejné užívanie a nesmie v tom nikomu brániť. Nájomca nesmie účelové poľné cesty rozorať, zúžiť, prehradiť, zmeniť ich trasu, obmedziť ich verejné alebo obvyklé užívanie, umiestniť na nich prekážky, skladovať na nich materiál ani vykonať zásah do ich povrchu alebo odvodnenia bez predchádzajúceho písomného súhlasu prenajímateľa. Porušenie tejto povinnosti sa považuje za podstatné porušenie zmluvy.
3. Nájomca je povinný bez zbytočného odkladu písomne oznámiť prenajímateľovi každú zmenu, ku ktorej došlo po uzatvorení nájomnej zmluvy a ktorá sa týka identifikácie nájomcu (napr. adresy sídla, bankového spojenia a pod.).
4. Nájomca je povinný vypratať a vrátiť pozemky najneskôr v deň zániku zmluvy, pokiaľ sa strany nedohodnú inak. Pozemky musia byť odovzdané v stave, ktorý umožňuje ich ďalšie obhospodarovanie. Predmet nájmu sa považuje za vrátený až jeho faktickým uvoľnením a podpísaním odovzdávacieho protokolu; ak nájomca odmietne protokol podpísať, prenajímateľ je oprávnený vyhotoviť jednostranný záznam o stave predmetu nájmu.
5. V zmysle zákona č. 220/2004 Z. z. o ochrane a využívaní poľnohospodárskej pôdy je nájomca povinný vykonávať poľnohospodársku činnosť so starostlivosťou riadneho hospodára. Zaväzuje sa najmä k udržateľnému obhospodarovaniu pôdy, zachovaniu jej kvality a dodržaniu stanovených agrotechnických lehôt.
6. Nájomca sa zaväzuje písomne, elektronicky alebo prostredníctvom určenej e-mailovej adresy informovať prenajímateľa o vykonaných agrotechnických úkonoch, a to najneskôr do 30 dní od ich realizácie. Zároveň je nájomca povinný vopred oznámiť zoznam pozemkov, ktoré budú v príslušnom roku úhorované alebo obhospodarované bezorebnou technológiou.
7. Nájomca sa zaväzuje uplatňovať príslušné právne prostriedky na ochranu predmetu nájmu pred poškodením. Zároveň je povinný zachovať produkčnú schopnosť a mimoprodukčné funkcie pozemkov v súlade s predpismi o ochrane poľnohospodárskeho pôdneho fondu.
8. Nájomca je povinný podať návrh na zápis nájomného práva záznamom do katastra nehnuteľností do 15 dní od nadobudnutia účinnosti tejto zmluvy a v rovnakej lehote doručiť prenajímateľovi potvrdenie o podaní návrhu. Náklady spojené so zápisom nájomného práva do katastra nehnuteľností znáša nájomca.
9. Nájomca nie je oprávnený dať predmet nájmu alebo jeho časť do podnájmu, výpožičky, spoločného obhospodarovania, faktického užívania ani iného obdobného užívania tretej osobe bez predchádzajúceho písomného súhlasu prenajímateľa. Porušenie tejto povinnosti sa považuje za podstatné porušenie zmluvy.
10. Prenajímateľ je oprávnený po predchádzajúcom oznámení vstúpiť na predmet nájmu za účelom kontroly jeho užívania, stavu pôdy, stavu účelových poľných ciest, dodržiavania zákazu podnájmu a plnenia povinností nájomcu. V naliehavých prípadoch, najmä pri hrozbe škody, ohrození prístupu, poškodení poľnej cesty alebo podnete orgánu verejnej moci, je prenajímateľ oprávnený vykonať kontrolu aj bez predchádzajúceho oznámenia.
11. Nájomca je povinný na požiadanie prenajímateľa do 10 pracovných dní predložiť prehľad obhospodarovaných pozemkov, doklad o zaradení alebo nezaradení predmetu nájmu do žiadostí o priame podpory alebo iné poľnohospodárske podpory, ako aj údaje potrebné na overenie, že predmet nájmu obhospodaruje nájomca a nie tretia osoba bez súhlasu prenajímateľa.
12. V prípade porušenia ktorejkoľvek z povinností uvedených v bodoch 1 až 11 tohto článku je nájomca povinný zaplatiť prenajímateľovi zmluvnú pokutu vo výške 1 000,-eur za každé jednotlivé porušenie, a to aj opakovane. Zaplatením zmluvnej pokuty nie je dotknuté právo prenajímateľa na náhradu škody v plnom rozsahu. Zmluvná pokuta je splatná do 10 dní odo dňa doručenia písomnej výzvy na jej zaplatenie.

III.
Doba užívania
1. Táto zmluva sa uzatvára na dobu určitú, odo dňa 01.11.2026 do 01.11.2031. 

IV.
Výška nájomného a spôsob platenia
1. [bookmark: _Hlk229662816]Uznesením mestského zastupiteľstva mesta Nové Zámky č. 336/260325 zo dňa 26.03.2025 boli schválené podmienky obchodnej verejnej súťaže (ďalej len „OVS“), predmetom ktorej bol nájom na dobu určitú na obdobie 5 (piatich) rokov formou Zmluvy o nájme pozemku na poľnohospodárske účely pri prevádzkovaní podniku podľa zák. č. 504/2003 Z. z. o nájme poľnohospodárskych pozemkov v znení neskorších predpisov. Víťazom OVS sa stal nájomca tým, že splnil podmienky obchodnej verejnej súťaže o najvyššej cenovej ponuke ponúknutej v OVS.  Nájomca ponúkol za predmet nájmu sumu vo výške ..............,- eur/rok a pred podpisom tejto zmluvy zaplatil vopred zábezpeku vo výške 4756 EUR, ktorá suma bude započítaná do najbližšie splatnej ceny nájmu.  
2. [bookmark: _Hlk228369547]Výška nájomného sa určuje ako súčin výmery predmetu nájmu a cenovej sadzby vo výške .......... EUR/ha/rok. Celková výška nájomného predstavuje sumu .......... eur/rok. Nájomca je povinný uhradiť prvé nájomné po podpise tejto zmluvy pred jej zverejnením na účet prenajímateľa uvedený v záhlaví tejto zmluvy. Nájomca je povinný každé nasledovné nájomné uhradiť najneskôr do 1. októbra za každý zmluvný rok na účet prenajímateľa uvedený v záhlaví tejto zmluvy. Pre vylúčenie pochybností zmluvné strany výslovne uvádzajú, že nájomné je splatné vopred, nie pozadu. Zmluvným rokom je obdobie od 1. 11. do 1. 11. nasledujúceho kalendárneho roka.
3. Nájomné sa každoročne automaticky zvyšuje o mieru inflácie meranú indexom spotrebiteľských cien zverejneným Štatistickým úradom Slovenskej republiky za predchádzajúci kalendárny rok, a to s účinnosťou od prvého dňa nasledujúceho zmluvného roka. Prenajímateľ oznámi nájomcovi novú výšku nájomného písomne; oznámenie nemá povahu dodatku k tejto zmluve. Ak je miera inflácie nulová alebo záporná, nájomné sa neznižuje. 
4. Ak je nájomca v omeškaní s platením nájomného, má prenajímateľ právo na úroky z omeškania, ktoré sa vypočítajú v súlade s Nariadením vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka.
5. Ak je nájomca v omeškaní s úhradou nájomného alebo jeho časti, je povinný zaplatiť prenajímateľovi zmluvnú pokutu vo výške 0,05 % denne z dlžnej sumy za každý deň omeškania. Nárok prenajímateľa na úrok z omeškania a náhradu škody tým nie je dotknutý.


V.
Skončenie nájmu
1. Nájomný vzťah zaniká:
1. uplynutím doby nájmu,
1. zánikom nájomcu,
1. odstúpením od zmluvy prenajímateľom, ak bol na majetok nájomcu vyhlásený konkurz, ak bol návrh na vyhlásenie konkurzu zamietnutý pre nedostatok majetku, ak nájomca vstúpil do likvidácie, ak bolo rozhodnuté o zrušení nájomcu bez právneho nástupcu alebo ak nájomca preukázateľne stratil schopnosť riadne plniť podstatné povinnosti podľa tejto zmluvy,
1. písomnou dohodou zmluvných strán,
1. iným spôsobom ustanoveným všeobecne záväzným právnym predpisom,
1. odstúpením od tejto zmluvy prenajímateľom z dôvodu porušenia povinností uvedených v čl. II. bode 2., 5. a 10. podstatného porušenia zmluvných podmienok s tým, že sa zmluva ruší a účinky odstúpenia nastávajú „ex nunc“. Plnenie, poskytnuté pred odstúpením od zmluvy, nie je plnením z neplatnej zmluvy, preto na usporiadanie vzájomných nárokov nemožno použiť právnu úpravu bezdôvodného obohatenia.
2. Za podstatné porušenie zmluvných podmienok sa považuje neuhradenie nájomného uvedeného v čl. IV. v lehote splatnosti a využívanie predmetu nájmu na iný účel, ako je uvedený v čl. II. bod. 1 tejto zmluvy, ako aj  porušenie čl. II. bodu 7. Odstúpenie je účinné dňom doručenia oznámenia o odstúpení. 
3. Zmluvné strany výslovne vylučujú uplatnenie ustanovenia § 676 ods. 2 Občianskeho zákonníka. To znamená, že po uplynutí dohodnutej doby nájmu (v spojení s článkom III. tejto zmluvy) nedochádza k automatickému obnoveniu zmluvy, a to ani v prípade, ak nájomca vec ďalej užíva.
4. Nájomca môže od zmluvy odstúpiť, 
a) ak pri riadnom obhospodarovaní predmetu nájmu nedosahuje z objektívnych príčin výnos po dobu dlhšiu ako tri po sebe idúce kalendárne roky, 
b) ak prenajímateľ vykonal na predmete nájmu také úpravy alebo stavby, ktoré podstatne obmedzujú dohodnutý účel užívania. V takom prípade môže nájomca odstúpiť od zmluvy len v rozsahu dotknutej časti pozemku, pričom zmluvné strany môžu po vzájomnej dohode upraviť zostávajúci rozsah nájmu.  
5. Odstúpenie od zmluvy musí byť vyhotovené v písomnej forme a doručené druhej zmluvnej strane doporučene poštou alebo do elektronickej schránky. Povinnou náležitosťou odstúpenia je uvedenie dôvodu, pričom za účinné sa považuje výlučne odstúpenie z dôvodov výslovne dohodnutých v tejto zmluve (tzv. „kvalifikované odstúpenie“). Na odstúpenie z iných dôvodov sa neprihliada a nevyvoláva žiadne právne účinky. 
6. Odstúpenie od zmluvy je účinné dňom jeho doručenia druhej zmluvnej strane, ak v odstúpení nie je uvedený neskorší deň účinnosti. Ak nájomca pred doručením odstúpenia preukázateľne založil úrodu, je povinný ukončiť užívanie dotknutej časti predmetu nájmu bez zbytočného odkladu po jej zbere, najneskôr však v lehote určenej prenajímateľom, ak kogentný právny predpis neustanovuje inak. Nájomca je povinný existenciu a rozsah založenej úrody prenajímateľovi bezodkladne preukázať.
7. Ak od zmluvy odstúpi nájomca, nájom končí po zbere založenej úrody. V prípade, že úroda založená nebola, zmluva zaniká dňom doručenia písomného odstúpenia prenajímateľovi.
8. Písomnosti týkajúce sa vzniku, zmeny alebo skončenia zmluvy, uplatnenia sankcií alebo iných právnych úkonov sa doručujú do elektronickej schránky, ak ju má adresát aktivovanú na doručovanie, alebo doporučenou poštou na adresu uvedenú v záhlaví tejto zmluvy, ak sa zmluvné strany písomne nedohodnú inak. Iné oznámenia možno doručovať aj e-mailom na kontaktné adresy oznámené zmluvnými stranami.

VI.
Záverečné ustanovenia
1. Účastníci tejto zmluvy vyhlasujú, že sú plne spôsobilí k uzavretiu tejto nájomnej zmluvy. Súčasne vyhlasujú, že táto zmluva vyjadruje ich slobodnú a vážnu vôľu, že nebola uzatvorená v tiesni a ani za inak nápadne nevýhodných podmienok, že si zmluvu pred jej podpísaním riadne prečítali, jej obsahu porozumeli a na znak svojho súhlasu túto zmluvu vlastnoručne podpísali.  
2. Zmluvné strany berú na vedomie, že podľa ustanovenia § 5a ods. 1 zákona č. 211/2000 Z. z. o slobodnom prístupe k informáciám v znení neskorších predpisov ide v prípade tejto zmluvy o povinne zverejňovanú zmluvu. 
3. Táto zmluva nadobúda platnosť dňom jej podpisu zmluvnými stranami a účinnosť v zmysle ustanovenia § 47a zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia. Táto zmluva bola vyhotovená v štyroch vyhotoveniach. Dve vyhotovenia sú pre prenajímateľa a dve pre nájomcu.

V Nových Zámkoch dňa ...................		V Nových Zámkoch dňa .....................







_______________________________		   _______________________________
 PhDr. Mgr. art. Otokar Klein, ArtD.				   			         

